#### **Nr. 23.617/19.07.2022 PROIECT**

#### **H O T Ă R Â R E A NR. \_\_\_\_**

 din \_\_\_\_\_

privind aprobarea tarifelor de folosință sau închiriere pentru Sala de Sport ,,Radu Voina” și baza sportivă din ,,cartierul Târnava II”, aflate în administrarea Clubului Sportiv Municipal Sighișoara

 **Consiliul Local al Municipiului Sighişoara,**

Luând act de proiectul de hotărâre, înregistrat cu nr. 23.617/19.07.2022 și referatul de aprobare, înregistrat cu nr. 23.616/19.07.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Regulamentului de organizare și funcționare a Clubului Sportiv Municipal Sighișoara, forma actualizată, conform Anexei nr. 1 la Hotărârea Consiliului Local Sighișoara nr. 223/30.10.2018;

Având în vedere prevederile Hotărârii Consiliului Local Sighișoara nr. 59/25.03.2021, prin care s-a aprobat transmiterea în administrarea Clubului Sportiv Municipal Sighișoara a Sălii de Sport ,,Radu Voina”, situată în Municipiul Sighișoara, str. Griviței, nr. 4B și a bazei sportive situată în Municipiul Sighişoara, cartier Târnava II (Bărăgan), str. Magnoliei f.nr.;

Având în vedere Hotărârea nr. 5 din 15.07.2022 a Consiliului de Administrație al Clubului Sportiv Municipal Sighișoara, prin care s-a aprobat nivelul tarifelor de folosință sau închiriere pentru Sala de Sport ,,Radu Voina” și baza sportivă din ,,cartierul Târnava II”, aflate în administrarea Clubului Sportiv Municipal Sighișoara;

Având în vedere prevederile Legii nr. 69/2000, Legea educaţiei fizice şi a sportului, cu modificările şi completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere prevederile Legii nr. 52/2003 privind transparența decizională în administrația publică, republicată, cu modificările și completările ulterioare;

În temeiul art. 129 alin. (1), alin. (2) lit. d), alin. (7) lit. f) și s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 **H O T Ă R Ă Ş T E:**

**Art. 1.** Se aprobă, începând cu data adoptării prezentei, tarifele de folosință sau închiriere pentru Sala de Sport ,,Radu Voina” și baza sportivă din ,,cartierul Târnava II”, aflate în administrarea Clubului Sportiv Municipal Sighișoara, potrivit Anexei nr. 1, care face parte integrantă din prezenta hotărâre.

 **Art. 2.** Cu data adoptării prezentei hotărâri, orice alte prevederi contrare, incidente în speță, își încetează valabilitatea.

**Art. 3.** Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică din cadrul Municipiului Sighișoara, Consiliul de Administrație al Clubului Sportiv Municipal Sighișoara și Clubul Sportiv Municipal Sighișoara.

**Art. 4.** Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

 AVIZAT, PRIMAR,

 Secretarul General al municipiului Ioan - Iulian Sîrbu

 Anca Bizo

**ANEXA nr. 1 la H.C.L. Sighișoara nr. \_\_\_\_\_\_\_\_\_\_\_\_\_\_\_\_\_**

***TARIFE DE FOLOSINȚĂ SAU ÎNCHIRIERE PENTRU BAZELE SPORTIVE AFLATE ÎN ADMINISTRAREA CSM SIGHIȘOARA***

1. ***SALA DE SPORT “RADU VOINA”***

1.1. Bilet de intrare la competiții sportive naționale, juniori și seniori Divizia A

 - Adulți - 10 lei

 - Elevi, studenți, pensionari - 5 lei

- Elevi sub 14 ani pe baza carnetului - GRATUIT - în limita a 10% din capacitatea sălii

1.2. Bilet de intrare la competiții sportive naționale Liga și internaționale, organizate de CSM Sighișoara

 - Adulți - 20 lei

 - Elevi, studenți, pensionari - 10 lei

1.3. Abonament pentru tot sezonul competițional - se acorda 15% reducere din prețul biletului,

luând în considerare totalul meciurilor care se disputa acasă într-un sistem competițional tur-retur, inclusiv meciurile din Cupa României

1.4.1. Închiriere sală pentru amatori persoane fizice, grupuri organizate

 - perioada 01 ianuarie - 31 martie și 01 octombrie - 31decembrie - 100 lei/oră

 - perioada 01 aprilie - 30 septembrie - 80 lei/oră

1.4.2. Închiriere sală pentru amatori persoane fizice, grupuri organizate de elevi

 - perioada 01 ianuarie - 31 martie și 01 octombrie - 31decembrie - 75 lei/oră

 - perioada 01 aprilie - 30 septembrie - 55 lei/oră

1.4.3. Abonament lunar închiriere sală, minim 2 ore săptămânal

 Tarifele de la punctele 1.4.1 și 1.4.2 se diminuează cu 10 lei/oră

1.5. Tarife aplicate cluburilor și asociațiilor sportive, inclusiv loturi naționale și olimpice

1.5.1. Antrenamente

- perioada 01 ianuarie - 31 martie și 01 octombrie - 31decembrie - 130 lei/oră

- perioada 01 aprilie - 30 septembrie - 105 lei/oră

1.5.2. Competiții

 - perioada 01 ianuarie - 31 martie și 01 octombrie - 31decembrie - 230 lei/oră

 - perioada 01 aprilie - 30 septembrie - 185 lei/oră

1.6. Spectacole (durata minimă 3 ore)

 - perioada 01 ianuarie - 31 martie și 01 octombrie - 31decembrie - 985 lei/oră

 - perioada 01 aprilie - 30 septembrie - 765 lei/oră

1.7. Organizare evenimente non-sportive (concerte, etc) - 3000 lei/zi

1.8. Tarife pentru amplasarea de bannere

 - banner amplasat pe gradene - 70 lei/mp./lună;

 - banner amplasat în spatele porților - 65 lei/mp./lună;

 - banner amplasat în alte parți ale sălii - 60 lei/mp./lună.

În cazul evenimentelor televizate aceste bannere vor putea rămâne dacă se va plăti pachetul publicitar solicitat de cei care închiriază sala

1.9. Tarif închiriere casa de bilete - 115 lei/zi

1.10. Tarif închiriere spațiu destinat automatelor de cafea, răcoritoare,

dulciuri și produse alimentare - 230 lei/lună

1. ***BAZA SPORTIVĂ DIN CARTIERUL TÂRNAVA II***

2.1. Bilet de intrare la competiții sportive naționale de juniori - GRATUIT

2.2. Bilet de intrare la competiții sportive naționale de seniori Liga IV

 - Adulți - 5 lei

- Elevi și studenți pe baza carnetului - GRATUIT

2.3. Bilet de intrare la competiții sportive naționale ligi superioare, organizate de CSM Sighișoara

 - Adulți - 10 lei

 - Elevi, studenți, pensionari - 5 lei

2.4. Abonament pentru tot sezonul competițional - se acorda 15% reducere din prețul biletului, luând în considerare totalul meciurilor care se disputa acasă într-un sistem competițional tur-retur, inclusiv meciuri din Cupa României

2.5. Tarife pentru utilizare ocazională de către structuri sportive

2.5.1. Utilizare pistă atletism pentru alergare - 4 lei/persoana/zi (max 2 ore)

2.5.2. Închiriere teren fotbal copii/juniori - 70 lei/oră

2.5.3. Închiriere teren fotbal seniori - 140 lei/oră

 2.5.4. Utilizare vestiare și utilități - 50 lei/eveniment

 2.6. Tarife pentru utilizare pe perioade mai lungi (multiplu de 1 lună)

 2.6.1. Utilizare pistă atletism pentru alergare

 - structuri sportive de copii - 230 lei/lună (max 2x1,5 ore/săptămână)/grupă copii

 - structuri sportive de seniori - 460 lei/lună (max 2x1,5 ore/săptămână)

2.6.2. Utilizare teren fotbal (gazon)

 - structuri sportive de copii - 230 lei/lună (max 2x1,5 ore/săptămână)/grupă copii

 - structuri sportive de seniori - 460 lei/lună (max 2x1,5 ore/săptămână)

2.6.3. Utilizare vestiare și utilități

 - structuri sportive de copii - 60 lei/lună/grupă copii

 - structuri sportive de seniori - 120 lei/lună

 2.7. Tarif marcare teren și montare plase - 100 lei/eveniment

2.8. Alte taxe

2.8.1. Tarif utilizare teren fotbal pentru competiții de amatori

aparținând societăților comerciale din municipiul Sighișoara - 95 lei/oră

2.8.2. Tarif închiriere spații din construcția vestiare - 10 lei/mp/lună 2.8.3. Tarif amplasare tonete în incinta bazei în cadrul evenimentelor

 - alimentație publică fără desfacere de băuturi alcoolice - 40 RON/mp./eveniment

 - produse industriale - 40 RON/mp./eveniment

 - consum energie electrică - 30 lei/zi/consumator

2.9.1. Organizare evenimente non-sportive (concerte, festivaluri, etc) - 4600 lei/zi

2.9.2. Organizare evenimente non-sportive în parcarea bazei sportive - 2000 lei/zi

2.10. Tarif amplasare bannere

- banner amplasat pe gard împrejmuire - 65 lei/mp./lună

 - banner amplasat în alte parți ale bazei sportive - 60 lei/mp./ lună

În cazul evenimentelor televizate aceste bannere vor putea rămâne doar dacă se va plăti pachetul publicitar solicitat de cei care închiriază baza sportivă

2.11. **Persoanele fizice** care doresc să facă mișcare/alergare pe pista de atletism au acces **GRATUIT** într-un interval de timp stabilit de administratorul bazei, cu condiția să respecte regulile de utilizare ale bazei sportive stabilite de acesta și afișate la intrare.

***DISPOZIȚII FINALE***

Prin structuri sportive se înțelege oricare club sportiv care deține Certificat de Identitate Sportivă eliberat de Ministerul Tineretului și Sportului și este afiliat federației sportive naționale de profil.

Sunt exceptate de la plata tarifelor, evenimentele unităților din cadrul învățământului de stat, culte religioase, activități caritabile de strângere de fonduri, în cazul în care nu se percep bilete de intrare sau alte taxe de acces/participare.

Punerea la dispoziție a sălii de sport “Radu Voina” și a bazei sportive din cartierul Târnava II către beneficiar/utilizator/organizatorul de evenimente se va face în baza unei cereri scrise care va fi supusă aprobării Consiliului de Administrație al CSM Sighișoara.

Organizatorul evenimentului are obligația să detalieze subiectul și desfășurarea evenimentului.

În toate situațiile de mai sus se va încheia un Protocol/Contract și un Proces Verbal de Predare-Primire între reprezentantul CSM Sighișoara, în calitate de administrator și organizatorul/structura sportivă beneficiară.

Director

Oltean Ștefan Eugen